**กิตติกรรมประกาศ**

วิทยานิพนธ์ฉบับนี้สำเร็จลุล่วงได้ด้วยความกรุณา ช่วยเหลือ แนะนำ และให้คำปรึกษาอย่างดียิ่งจากบุคคลต่อไปนี้ อาจารย์ ดร.ธนวัชร์ สมตัว อาจารย์ที่ปรึกษาวิทยานิพนธ์หลัก

ผู้ช่วยศาสตราจารย์ ดร.พรรณวิไล ชมชิด อาจารย์ที่ปรึกษาวิทยานิพนธ์ร่วม ที่ได้กรุณาถ่ายทอดความรู้ แนวคิด วิธีการ คำแนะนำ และตรวจสอบแก้ไขข้อบกพร่องต่าง ๆ ด้วยความเอาใจใส่ยิ่ง ผู้วิจัยกราบขอบพระคุณเป็นอย่างสูง  
 ขอขอบพระคุณนางกรองทองพลเยี่ยม คณะผู้บริหาร และบุคลากรโรงเรียนขัติยะวงษา อำเภอเมือง จังหวัดร้อยเอ็ด ที่ให้ความอนุเคราะห์และความสะดวกในการเก็บข้อมูลเพื่อการวิจัย ตลอดจนผู้ปกครองทุกท่านและนักเรียนชั้นมัธยมศึกษาปีที่ 5 ทุกคนที่เป็นกลุ่มตัวอย่างที่ให้ความร่วมมือในการเก็บข้อมูลเป็นอย่างดี  
 ขอขอบพระคุณ ครอบครัวบุญญาธิพิทักษ์ และญาติพี่น้องทุกท่านที่คอยช่วยเหลือสนับสนุนทั้งด้านกำลังใจและกำลังทรัพย์ด้วยดีตลอดมา  
 ขอขอบคุณเพื่อนนักศึกษาสาขาวิชาวิทยาศาสตรศึกษา คณะครุศาสตร์ทุกคนที่ได้ให้คำแนะนำและส่งเสริมกำลังใจตลอดมา นอกจากนี้ยังมีผู้ที่ให้ความร่วมมือช่วยเหลืออีกหลายท่าน ซึ่งผู้วิจัยไม่สามารถกล่าวนามในที่นี้ได้หมด จึงขอขอบคุณทุกท่านเหล่านั้นไว้ ณ โอกาสนี้ด้วย  
 หวังว่า งานวิจัย เรื่องการพัฒนากิจกรรมการเรียนรู้เพื่อส่งเสริมสภาพแวดล้อมทางการเรียนรู้ในห้องเรียนเคมีและเจตคติทางวิทยาศาสตร์ของนักเรียนชั้นมัธยมศึกษาปีที่ คงจะเป็นประโยชน์ต่อวงการศึกษาของไทยต่อไป

อิสรา บุญญาธิพิทักษ์